ອະດີດ ປ. Mohammed Morsi ຖືກສານຕັດສິນ ລົງໂທດ ປະຫານຊີວິດ 
ອະດີດ​ປະທານາທິບໍດີອີຈິບ ທ່ານ Mohammed Morsi ຖືກ​ຕັດ​ສິນໂທດ ​ປະຫານຊີວິດ ທີ່ນະຄອນຫລວງໄຄໂຣ ໃນວັນເສົາມື້ນີ້.
ສານອີຈິບແຫ່ງນຶ່ງຂອງອີຈິບ ໄດ້ຕັດສິນປະຫານຊີວິດອະດີດ ປະທານາທິບໍດີ Mohammed Morsi ແລະບຸກຄົນອື່ນໆອີກ ຫລາຍກວ່າ 100 ຄົນ ຍ້ອນພາ ກັນແຫກຄຸກຄັ້ງໃຫຍ່ ໃນປີ 2011 ການຕັດສິນດັ່ງກ່າວ ໄດ້ມີຂື້ນໃນວັນເສົາມື້ນີ້ ທີ່ນະຄອນ ຫລວງໄຄໂຣ The Grand Mufti ຊຶ່ງເປັນເຈົ້າໜ້າທີ່ສູງສຸດທາງສາສະໜາ ຂອງອີຈິບ ຈະທຳການຕັດສິນໃຈຂັ້ນສຸດທ້າຍ ກ່ຽວກັບການ ຕັດສິນດັ່ງກ່າວ ໃນວັນທີ 2 ເດືອນໜ້ານີ້ ນອກນັ້ນ ອະດີດປະທານາທິບໍດີ ຍັງປະເຊີນກັບຂໍ້ຫາຈາລະກຳນຳດ້ວຍ ໃນເດືອນແລ້ວນີ້ ທ່ານ Morsi ຜູ້ນຳຄົນທຳອິດຂອງປະເທດ ທີ່ໄດ້ຖືກເລືອກແບບປະຊາ ທິປະໄຕ ໄດ້ຖືກຕັດສິນລົງໂທດໃຫ້ຕິດຄຸກ 20 ປີ ໃນຖານພົວພັນກັບການສັງຫານພວກ ປະທ້ວງ ຢູ່ນອກທຳນຽບປະທານາທິບໍດີ ໃນປີ 2012 ນອກນັ້ນສານອາຍາ ຍັງໄດ້ພົບ ເຫັນວ່າ ບັນດາຜູ້ນຳ 12 ຄົນຂອງພັກພະລາ ດອນພາບມຸສລິມ ແລະພວກສະໜັບສະໜູນ ມີຄວາມຜິດໃນຖານຂົ່ມຂູ່ ແລະກໍ່ ຄວາມຮຸນແຮງ ແຕ່ບໍ່ແມ່ນຄາດຕະກຳ ກອງທັບອີຈິບ ໄດ້ໂຄ່ນລົ້ມທ່ານ Morsi ໃນປີ 2013 ຫລັງຈາກຫລາຍລ້ານຄົນໄດ້ພາກັນ ລົງສູ່ຖະໜົນຫົນທາງ ກ່າວຫາລັດຖະບານຂອງທ່ານວ່າໃຊ້ອຳນາດເຖື່ອນ ນັບແຕ່ນັ້ນມາ ລັດຖະບານຂອງປະທານາທິບໍດີຄົນປັດຈຸບັນ ທ່ານ Abdel-Fattah el-Sissi ຊຶ່ງໃນ ເວລານັ້ນ ເປັນຜູ້ບັນຊາການກອງທັບບົກ  ໄດ້ຈັບສະມາຊິກພັກພະລາດອນພາບມຸສລິມ ແລະພວກສະໜັບສະໜູນຫລາຍສິບພັນຄົນ ໄປຂັງຄຸກ